| Auvergne |
| --- |
| Položaj regije Auvergne u Francuskoj |
| Departmani | Allier (03)Cantal (15)Haute-Loire (43)Puy-de-Dôme (63) |
| Prefektura | Clermont-Ferrand |
| Ukupno stanovnika | 1 347 387 stanovnika(2010) |
| Gustoća | 51,8 stanovnika/km² |
| Površina | 26 013 km² |
| Broj okruga | 14 |
| Broj kantona | 158 |
| Broj općina | 1 310 |
| Predsjednik regionalnog vijeća | René Souchon |

**Auvergne** (oks. *Auvèrnha*) je regija Francuske na jugu središnjeg dijela zemlje. Regija je veća od povijesne provincije Auvergne, koja se nalazi unutar granica ove regije. Glavni grad je Clermont-Ferrand, koji je i povijesno središnje mjesto.

Povijest
--------

Auvergne duguje svoje ime Galima, za vrijeme kada je Vercingétorix bio kralj, koji se borio protiv Rimljana. Poznato povijesno mjesto u regiji je prostor gdje se vodila bitka kod Gergovije (bataille de Gergovie), gdje se Vercingétorix borio protiv vojske Julije Cezara 52. godine pr. Kr.

U 7. stoljeću, Auvergne je bio predmet prepirke između Franaka i Akvintažana. Kada su područje zauzeli Karolinzi i pripojili područje kraljevini Akvintiji. 

U 10. stoljeću, Auvergne je bio predmet prepirke između vojvoda Poitiersa i Toulousea.

U Srednjem vijeku, Auvergne je raskomadan na četiri feudalna vlasništva, kojim su vladali:

* vojvoda od Auvergnea ( naslov stvoren 980.) ;
* episkopski vojvoda od Clermonta ;
* vojvoda od Clermont-Ferranda ;
* Kraljevska zemlja Auvergne, stvorena 1360. u Auvergneskom vojvodstvu.

Tijekom Stogodišnjeg rata, Auvergne je često bio napadan i pljačkan.

1424. Auvergne je prešao u ruke Bourbona.

1790. Regija je prestala postojati kao administrativna jedinica.

U 20. stoljeću, za vrijeme Pete republike, regija je dobila današnji izgled.

Administracija
--------------

Regionalno vijeće, sa sjedištem u Chamalièresu, sastoji se od 47 regionalnih vijećnika.
Raspored po departmanima je slijedeći:

* 12 za departman Allier,
* 5 za departman Cantal,
* 7 za departman Haute-Loire,
* 23 za departman Puy-de-Dôme.

Na čelu regije je koalicija lijevih stranaka.

Zemljopis
---------

Regija Auvergne se sastoji od četiri departmana, povijesna francuska provincija Auvergne se nalazi unutar granica ove regije i odgovara površini departmanaCantal, Puy-de-Dôme, jedan mali dio departmana Haute-Loire i južni dio deparmana Allier.

Veliki dio ove regije se nalazi na Središnjem masivu. Najviša točka regije je visine 1886 m na masivu Monts Dore.

Gospodarstvo
------------

### Industrija

Auvergne je relativno industrijska regija, budući da oko 20 % radno aktivnog stanovništva radi u industrijskom sektoru (110.000 zaposlenih), dok je taj postotak na nacionalnoj razini 18 %.

Glavna industrija regije je pneumatika, koju predstavlja Michelin, vodeći proizvođač u tom sektoru na svjetskom tržištu. Sjedište Michelina je u Clermont-Ferrandu. Drugi važan proizvođač iz te branše u ovoj regiji je Dunlop koji se nalazi u Montluçonu.

Također postoji i velika količina raznolikih poduzeća manjeg obima proizvodnje, posebno u departmanima Haute-Loire i Puy-de-Dôme.

### Turizam

U regiji postoji nekoliko izvorišta termalne vode, koji imaju turističku važnost, najpoznatije kupalište je La Bourboule u deparmanu Puy-de-Dôme, gdje je termalna voda otkrivena 1875. Važano je i izvorište u Vichyu.

Danas se turizam u ovoj regiji brzo razvija zahvaljujući Prirodnom parku vulkani Auvergnea (*Parc naturel régional des volcans d'Auvergne*).

« Vulcania », tematski park čija je tema vulkanizam je nova turistička atrakcija u regiji, otvorena u veljači 2002. 

Nakraju, važan oblik turizma u ovoj regiji je zimski turizam. U regiji postoji više poznatih skijališta.

### Poljoprivreda

Sa 41.000 zaposlenih, poljoprivreda zapošljava 8,5 % radno aktivnog stanovništva, što je dvostruko više od nacionalnog prosjeka.

U planinskom području, veća je orijentacija prema stočarstvu i proizvodnji sira. Najpoznatiji sirevi regije su : bleu d'Auvergne, Cantal Entre-deux, Cantal Jeune, fourme d'Ambert, salers, saint-nectaire. Sa 50.000 tona proizvodnje, ova regija proizvodi četvrtinu sireva Francuske. Također se u regiji proizvode i poznati roquefort i bleu des Causses.

U Allieru, stočarstvo je većinom orijentirano na proizvodnju mesa.

U nizinskim područjima regije, agrikultura je orijentirana na proizvodnju žitarica i šećerne repe.

Važno je još spomenuti i šumarstvo u šumi Tronçais, koja je bogata hrastom.

Stanovništvo
------------

Tradicionalne nošnje Auvergnea
Budući da je regija vrlo stjenovita, to ograničava razvoj veći naselja. Tako da postoji više ruralnih naselja. U gradu Clermont-Ferrand se nalazi oko četvrtina stanovništva ove regije.

*Razvoj stanovništva u pokrajini Auvergne :*

| Godina | Stanovništvo | Godina | Stanovništvo | Godina | Stanovništvo |
| --- | --- | --- | --- | --- | --- |
| 1801. | 1 206 069 | 1866. | 1 498 509 | 1926. | 1 343 570 |
| 1806. | 1 322 436 | 1872. | 1 497 874 | 1931. | 1 319 627 |
| 1821. | 1 362 365 | 1876. | 1 520 797 | 1936. | 1 291 067 |
| 1826. | 1 398 836 | 1881. | 1 535 474 | 1946. | 1 267 303 |
| 1831. | 1 422 035 | 1886. | 1 557 351 | 1954. | 1 246 711 |
| 1836. | 1 456 209 | 1891. | 1 544 984 | 1962. | 1 273 162 |
| 1841. | 1 458 379 | 1896. | 1 530 537 | 1968. | 1 311 943 |
| 1846. | 1 498 774 | 1901. | 1 510 787 | 1975. | 1 330 479 |
| 1851. | 1 491 599 | 1906. | 1 496 840 | 1982. | 1 332 678 |
| 1856. | 1 490 962 | 1911. | 1 459 406 | 1990. | 1 321 214 |
| 1861. | 1 478 885 | 1921. | 1 329 822 | 1999. | 1 308 878 |

Kultura
-------

Auvergne je vrlo heterogena pokrajina što se tiče kulturnog naslijeđa.
Najorginalnija kultura ovog teritorija je vjerojatno najočuvanija u departmanu Cantal, gdje je još očuvan tradicionalan jezik, kulinarstvo i glazba.

Auvergne je poznat po svojoj glazbenoj kulturi, pogotovo po plesnoj glazbi.

Vanjske veze
------------

* Službene stranice pokrajine Auvergne Arhivirano 2011-07-23 na Wayback Machine-u

  


| * p
* r
* u
Administrativne regije Francuske |
| --- |
| Metropolitanske regije od 2016. | Auvergne-Rhône-Alpes • Bourgogne-Franche-Comté • Bretanja • Centre-Val de Loire • Korzika • Grand Est • Hauts-de-France • Île-de-France • Normandija • Nouvelle-Aquitaine • Oksitanija • Pays de la Loire • Provansa-Alpe-Azurna obala |
| Bivše regije (1982–2015) | Akvitanija • Auvergne • Bretanja • Burgundija • Centre • Champagne-Ardenne • Donja Normandija • Elzas • Franche-Comté • Gornja Normandija • Île-de-France • Korzika • Languedoc-Roussillon • Limousin • Lorraine • Pireneji-Jug • Nord-Pas de Calais • Pikardija • Poitou-Charentes • Provansa-Alpe-Azurna obala • Regija Loire • Rona-Alpe |
| Prekomorski departmani | Gvadalupa • Francuska Gvajana • Martinik • Mayotte • Réunion |

|  |  |
| --- | --- |
| Francuska | Portal FrancuskaDeo Vikipedije posvećen temama vezanim za **Francusku.** |

***Auvergne*** na Wikimedijinoj ostavi